Saints View 411 | LekkeSlaap
Saints View 411 is 'n selfsorgwoonstel in die nuwe, veilige Saints View Tyddeel-oord wat sentraal geleë is aan KwaZulu-Natal se Hibiskuskus. Dis stapafstand vanaf die gewilde Uvongo-hoofstrand en sy prentjiemooi strandmeer. Die meeste eenhede het pragtige see-uitsigte.
Saints View 411 het slaapplek vir 6 volwassenes en 2 kinders en beskik oor 3 slaapkamers, 2 badkamers en 'n oopplan-kombuis, -eetarea en -leefarea. Die slaapkamers het elkeen 'n dubbelbed of 2 enkelbeddens. Daar is 'n dubbelslaapbank vir kinders in die leefarea. Gaste moet hul eie handdoeke en DStv-dekodeerder met die slimkaart saambring.
Die kombuis is volledig toegerus vir selfsorg en die sitkamer het voorafbetaalde lugversorging. Die sitkamer en hoofslaapkamer bied toegang tot 'n groot balkon met ingeboude braaigeriewe.
Dié eksklusiewe oord beskik oor 'n minigholfbaan met 18 putjies, 'n klimraam en 'n kristalhelder swembad (ná Covid-19 eers weer beskikbaar). Veilige kelderparkeerplek is beskikbaar.